Biroul prezidenţial ucrainean a anunţat vineri că Volodimir Zelenski și-a publicat declarația de avere, veniturile, cheltuielile și obligațiile financiare în 2023.
În Ucraina, sistemul de declarații electronice obligatorii de avere pentru funcționarii publici a fost instituit din 2014 şi suspendat după ce a reînceput războiul. În octombrie 2023 însă, Volodimir Zelenski a dispus reluarea lor depunerii declaraţiilor de avere, în contextul luptei împotriva corupţiei.
Aşadar, aflăm acum că familia Zelenski a declarat venituri de aproximativ 317.00 de dolari, inclusiv circa 190.000 de dolari din vânzarea de obligațiuni de trezorerie.
Restul veniturilor de aproape 127.000 de dolari au constat în principal în salarii, dobânzi bancare și venituri din închirierea de imobile, potrivit declarației prezentate de Biroului prezidențial ucrainean.
"Creșterea veniturilor față de 2022 s-a întâmplat datorită reluării plății chiriilor", se arată în declarație, adăugând că soldul rămas în numerar al familiei Zelenski a scăzut cu aproape 71.000 de dolari la sfârșitul anului 2023.
Veniturile preşedintelui ucrainean, în scădere în 2021 și 2022
La sfârșitul lunii ianuarie, Zelenski a prezentat declarațiile sale de avere pentru anii 2021 și 2022, evidențiind o scădere a veniturilor sale față de 2020. În 2021, familia Zelenski a câștigat un total de 285.198 de dolari, din care 141.278 de dolari au provenit din vânzarea de obligațiuni de trezorerie.
Venitul din 2021 a înregistrat o scădere semnificativă, fiind cu aproape 314.827 de dolari mai mic decât cel din 2020. Zelenski a atribuit venitul mai mic din 2021 contractelor de închiriere înghețate ca urmare a ofensivei Rusiei în Ucraina.
În același an, 2021, Zelenski a finalizat procesul de înregistrare a 22 de mărci comerciale, început anterior mandatului său de președinte. În declarația sa, sunt enumerate câteva zeci de mărci comerciale.
Numărul de apartamente, vehicule și alte bunuri deținute de Zelenski nu s-a schimbat. Conform declarației, există șapte înregistrări de apartamente și două vehicule, un Range Rover și un Mercedes.
Fluxul de bani al familiei Zelenski a scăzut în 2022 comparativ cu 2021, cu un total de 47.500 dolari.